ai4bharat/Pralekha huggingface dataset:
প্রধানমন্ত্রীরদপ্তর
পুরুষদের হকি৫এস এশিয়া কাপ বিজয়ী ভারতীয় খেলোয়াড়দের অভিনন্দন জানালেন প্রধানমন্ত্রী
নয়াদিল্লি, ৩ সেপ্টেম্বর, ২০২৩
পুরুষদের ‘হকি৫এস’ এশিয়া কাপ বিজয়ী ভারতীয় হকি দলকে অভিনন্দনবার্তা পাঠিয়েছেন প্রধানমন্ত্রী শ্রী নরেন্দ্র মোদী।
তিনি তাঁর ট্যুইট বার্তায় বলেছেন :
“হকি৫এস এশিয়া কাপ চ্যাম্পিয়ন হওয়ার খবর পেলাম!
এই তাৎপর্যময় জয়ের জন্য ভারতীয় হকি দলকে অভিনন্দন। আমাদের খেলোয়াড়দের অবিচলিত নিষ্ঠা ও একাগ্রতার এ এক বিশেষ দৃষ্টান্ত। এই জয়ের মধ্য দিয়ে আগামী বছর ওমানে হকি৫এস বিশ্বকাপে আমাদের অবস্থান নির্দিষ্ট করতে পেরেছি।
খেলোয়াড়দের দৃঢ় মানসিকতা ও সঙ্কল্প জাতিকে অনুপ্রাণিত করবে বলেই আমার বিশ্বাস।”
AC/SKD/DM/…
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং ইউরোপিয়ান কাউন্সিলের প্রেসিডেন্ট মিঃ চার্লস মিশেলের মধ্যে টেলিফোনে কথাবার্তা
নতুন দিল্লি, ৩১ আগস্ট, ২০২১
প্রধানমন্ত্রী শ্রী নরেন্দ্র মোদী আজ ইউরোপিয়ান কাউন্সিলের প্রেসিডেন্ট মিঃ চার্লস মিশেলের সঙ্গে টেলিফোনে কথা বলেছেন।
দুই নেতা আফগানিস্তানে উদ্ভুত পরিস্থিতি এবং আঞ্চলিক ও আন্তর্জাতিক স্তরে এর প্রভাব নিয়ে আলোচনা করেন। তারা কাবুল আন্তর্জাতিক বিমান বন্দরে ভয়াবহ জঙ্গিহানার দ্ব্যর্থহীন ভাষায় নিন্দা করেন। সেই জঙ্গিহানায় অনেকে প্রাণ হারিয়েছেন। স্থিতিশীল ও সুরক্ষিত আফগানিস্তান গঠনের উপর তারা জোর দিয়েছেন। এই প্রেক্ষিতে ভারত ও ইউরোপীয় ইউনিয়ন গুরুত্বপূর্ণ ভূমিকা পালন করতে পারে । তারা দ্বিপাক্ষিক ও আন্তর্জাতিক বিভিন্ন বিষয়ে, বিশেষত আফগানিস্তান পরিস্থিতি নিয়ে পারস্পরিক যোগাযোগ বজায় রাখার সিদ্ধান্ত নিয়েছেন।
CG/CB/SFS
(
কেন্দ্রীয়মন্ত্রিসভা
গবাদি পশুপালন, ডেয়ারি ও মৎস্যচাষ ক্ষেত্রে সহযোগিতার লক্ষ্যে ভারত, ব্রিটেন ও উত্তর আয়ারল্যান্ডের মধ্যে স্বাক্ষরিত মউ সম্পর্কে কেন্দ্রীয় মন্ত্রিসভাকে অবগত করা হল
নয়াদিল্লি, ২৯ আগস্ট, ২০১৮
ভারত, ব্রিটেন ও উত্তর আয়ারল্যান্ডের মধ্যে গত ১৭ এপ্রিল গবাদি পশুপালন, ডেয়ারি ও মৎস্যচাষ ক্ষেত্রে সহযোগিতার লক্ষ্যে যে সমঝোতাপত্র বা মউ স্বাক্ষরিত হয়, সে ব্যাপারে বুধবার  কেন্দ্রীয় মন্ত্রিসভার বৈঠকে প্রধানমন্ত্রী শ্রী নরেন্দ্র মোদীকে অবহিত করা হয়।
ভারতে গবাদি পশু ও মৎস্যচাষ ক্ষেত্রে উৎপাদন তথা উৎপাদনশীলতা বাড়ানোর জন্য দ্বিপাক্ষিক সহযোগিতা প্রসারের লক্ষ্যে এই মউ স্বাক্ষরিত হয়।
এই মউ স্বাক্ষরিত হওয়ার ফলে দেশে গবাদি পশুর স্বাস্থ্য, গবাদি পশুর সংখ্যাবৃদ্ধি ও মৎস্যচাষ ব্যবস্থায় উন্নতি ঘটবে। সেইসঙ্গে, দেশে ডেয়ারি সামগ্রীর ব্যবহার বাড়বে এবং রপ্তানিও বৃদ্ধি পাবে। গবাদি পশুপালন, মৎস্যচাষ ও ডেয়ারি ক্ষেত্রে পারস্পরিক আলাপ-আলোচনা ও সহযোগিতার প্রসারেও এই মউ সাহায্য করবে। গবাদি পশুর জন্য পুষ্টিকর খাদ্যের ব্যাপারে এবং এ ধরণের খাদ্যের যে সব জায়গায় ঘাটতি রয়েছে তা সেখানে পাঠিয়ে গবাদি পশুর উৎপাদন ও উৎপাদনশীলতা বাড়াতে এটি সাহায্য করবে। পশু ও প্রাণীজ সামগ্রীর রপ্তানির ক্ষেত্রে গুণগত মান সম্পর্কে যে উদ্বেগ থাকে তা দূর করা সম্ভবও হবে।
সহযোগিতা ও আলাপ-আলোচনার ক্ষেত্রকে এগিয়ে নিয়ে যেতে যৌথ কর্মসূচি রচনার জন্য সব পক্ষের প্রতিনিধিদের নিয়ে একটি যৌথ কর্মীগোষ্ঠী গঠন করা হবে।
CG/BD/DM/…
(Visitor Counter : 124
আবাসনএবংশহরাঞ্চলেরদারিদ্র্যদূরীকরণমন্ত্রক
সেন্ট্রাল ভিস্তা অ্যাভিনিউ-এর ভূমি পুজো
নয়াদিল্লি, ৪ ফেব্রুয়ারি, ২০২১
কেন্দ্রীয় আবাসন ও শহরাঞ্চল বিষয়ক মন্ত্রী শ্রী হরদীপ সিং পুরী আজ নতুন দিল্লির ইন্ডিয়া গেটে সেন্ট্রাল ভিস্তা অ্যাভিনিউ-এর ভূমি পুজোয় অংশ নেন। এই উপলক্ষে মন্ত্রকের সচিব শ্রী দুর্গাশঙ্কর মিশ্র উপস্থিত ছিলেন। এই ভূমি পুজোর সঙ্গে সঙ্গে সেন্ট্রাল ভিস্তা অ্যাভিনিউ-এর উন্নয়ন / মানোন্নয়ন কাজের সূচনা হল। নর্থ ও সাউথ ব্লক থেকে ইন্ডিয়া গেট পর্যন্ত অংশটি সেন্ট্রাল ভিস্তা অ্যাভিনিউ নামে পরিচিত। সুদীর্ঘ ৩ কিলোমিটার এই অ্যাভিনিউ-এর মধ্যে পড়ে রাজপথ ও সংলগ্ন প্রাঙ্গণ, ক্যানাল, রাস্তার দু'পাশে সারিবদ্ধ অসংখ্য গাছ, বিজয় চক এবং ইন্ডিয়া গেট প্লাজা। ব্রিটিশ শাসনের সময় ভাইসরয় ভবন পর্যন্ত এক বর্ণময় শোভাযাত্রার জন্য সেন্ট্রাল ভিস্তা অ্যাভিনিউ গড়ে তোলার পরিকল্পনা হয়েছিল। স্বাধীনতার পর এই অ্যাভিনিউ-এ কিছু সংস্কার করা হয়। অ্যাভিনিউ-এর দু'পাশের ভূ-দৃশ্য পালটানো হয়। আটের দশকের গোড়ায় অ্যাভিনিউ-এর দু'পাশে অসংখ্য গাছ লাগানো হয়। এমনকি, নর্থ-সাউথ ব্লকের সঙ্গে যোগাযোগ ব্যবস্থার উন্নয়নে একটি নতুন সড়ক রফি আহমেদ কিদওয়াই মার্গ গড়ে তোলা হয়। প্রতি বছর এই অ্যাভিনিউ-এ সাধারণতন্ত্র দিবসের বার্ষিক অনুষ্ঠান আয়োজিত হয়। এমনকি, এই অ্যাভিনিউ-এ সাম্প্রতিক বছরগুলিতে আন্তর্জাতিক যোগ দিবস অনুষ্ঠান, ভারতীয় খাদ্যোৎসব, পর্যটন পর্ব, ওড়িয়া পর্ব এবং পরাক্রম পর্বের মতো কর্মসূচি আয়োজিত হয়েছে। সেন্ট্রাল ভিস্তা অ্যাভিনিউ অধিকাংশ সময়েই ভিড়ে ঠাসা। দিল্লির আকর্ষণীয় পর্যটন কেন্দ্রগুলির মধ্যে সেন্ট্রাল ভিস্তা অ্যাভিনিউ গণ্য হয়ে থাকে। কিন্তু সুদীর্ঘ এই অ্যাভিনিউ-এ শৌচাগার, পথচারীদের যাতায়াতের ব্যবস্থা, বেচা-কেনার এলাকা, পার্কিং জোন, উপযুক্ত আলোকিতকরণ, ও দিক নির্দেশক সঙ্কতের ব্যবস্থা ছিল না। এখন এই অ্যাভিনিউ-এ মৌলিক সুযোগ-সুবিধাগুলি গড়ে তোলা হচ্ছে। সরকার সেন্ট্রাল ভিস্তা অ্যাভিনিউ-এর মানোন্নয়নের অঙ্গ হিসেবে এটিকে নতুন ভারতের এক যথার্থ প্রতীক হিসেবে গড়ে তোলার সিদ্ধান্ত নিয়েছে। এই লক্ষ্যে পথচারী ও পর্যটকদের জন্য প্রয়োজনীয় পরিকাঠামো গড়ে তোলা হচ্ছে, পথচারী-বান্ধব সাঙ্কেতিক ব্যবস্থার বন্দোবস্ত হচ্ছে এবং যানজট নিয়ন্ত্রণের পরিকল্পনা হচ্ছে।
সরকার গত ১০ নভেম্বর সেন্ট্রাল ভিস্তা অ্যাভিনিউ-এর মানোন্নয়নের জন্য ৬০৮ কোটি টাকা খরচের প্রস্তাব অনুমোদন করে। সেন্ট্রাল পাবলিক ওয়ার্কস ডিপার্টমেন্ট বা সিপিডব্লিউডি-কে মানোন্নয়নের কাজের দায়িত্ব দেওয়া হয়েছে। ইতিমধ্যেই সিপিডব্লিউডি প্রথম পর্যায়ের মানোন্নয়নের জন্য সাপুরজি পালনজি কোম্পানি প্রাইভেট লিমিটেড-কে দায়িত্ব দিয়েছে। গত মাসের ৮ তারিখ এক প্রতিযোগিতামূলক দরপত্র আহ্বান প্রক্রিয়ার মাধ্যমে ওই সংস্থাটিকে সেন্ট্রাল ভিস্তা অ্যাভিনিউ-এর মানোন্নয়নের জন্য বেছে নেওয়া হয়। আজ থেকে এই কাজের সূচনা হল।
সেন্ট্রাল ভিস্তা অ্যাভিনিউ-এর প্রথম পর্যায়ে মানোন্নয়নমূলক কাজের অঙ্গ হিসেবে সবুজায়িত পরিধি ৩,৫০,০০০ বর্গ মিটার থেকে বাড়িয়ে প্রায় ৩,৯০,০০০ বর্গ মিটার করা হবে। অ্যাভিনিউ-এর ১০টি জায়গায় শৌচালয়, পানীয় জল ও বেচা-কেনার এলাকা গড়ে তোলা হবে। রাজপথ পারাপারের সময় পথচারীদের সুবিধার্থে বিশেষ ব্যবস্থা থাকছে। উপযুক্ত নিকাশি প্রণালী, পর্যাপ্ত পার্কিং এলাকা, সঙ্কেতবাহী বোর্ড, আলোকিতকরণ, নজরদারি ক্যামেরা, বৃষ্টির জল সংরক্ষণ ব্যবস্থা এবং জল সরবরাহ ব্যবস্থাও গড়ে তোলা হবে। এছাড়াও, সাধারণতন্ত্র দিবস উদযাপনের সময় অস্থায়ীভাবে বসার জন্য যে আসনের ব্যবস্থা করা হবে সেগুলি সময়সীমার মধ্যে বসানো ও খুলে ফেলার জন্য বিশেষ ব্যবস্থা।
প্রধানমন্ত্রীরদপ্তর
রাশিয়ার রাষ্ট্রপতির সঙ্গে দ্বিপাক্ষিক বৈঠকে প্রধানমন্ত্রী শ্রী নরেন্দ্র মোদীর প্রারম্ভিক বক্তব্য
নয়াদিল্লি, ১৬ সেপ্টেম্বর, ২০২২
মাননীয়েষু,
আপনার সঙ্গে পুনরায় আমার সাক্ষাতের এবং বিভিন্ন বিষয় নিয়ে আলোচনা করার সুযোগ হয়েছে। গত বছর ডিসেম্বরে আপনার সফরের সময় আমরা বিভিন্ন বিষয় নিয়ে আলোচনা করেছি এবং তার পরেও আপনি যেমন বললেন টেলিফোনে আমাদের ভারত-রাশিয়া দ্বিপাক্ষিক বিষয় এবং বিশ্বের বিভিন্ন সমস্যা নিয়ে বিস্তারিত আলোচনা হয়েছে। আজ যে সব সমস্যার সামনে দাঁড়িয়ে তা নিয়ে আমাদের বিস্তারিত আলোচনা হয়েছে। আজ যখন আমাদের মধ্যে পুনরায় বৈঠক হচ্ছে বিশ্বে তখন উন্নয়শীল দেশগুলির সর্ববৃহৎ উদ্বেগের বিষয় হল খাদ্য সুরক্ষা সংক্রান্ত, জ্বালানী সুরক্ষা সংক্রান্ত, সার সংক্রান্ত বিভিন্ন সমস্যা। আমাদের এর থেকে পরিত্রাণের পথ খুঁজতে হবে এবং এ ব্যাপারে আপনিও নিঃসন্দেহে আলোকপাত করবেন। আজ আমাদের মধ্যে এইসব বিষয় নিয়ে আলোচনার সুযোগ রয়েছে।
মাননীয়েষু,
আপনাদেরকে এবং ইউক্রেনকে দুজনকেই আমি ধন্যবাদ জানাতে চাই কারন সংকটকালে শুরুর দিকে ইউক্রেনে আমাদের অনেক ছাত্র আটকে পড়েছিল। আপনার এবং ইউক্রেনের সাহায্য নিয়ে আমরা আমাদের ছাত্রদেরকে নিরাপদে উদ্ধার করতে পেরেছি এবং তাদের বাড়িতে ফিরিয়ে দিতে পেরেছি। উভয় দেশের কাছে এজন্য আমি কৃতজ্ঞ।
মাননীয়েষু,
আমি জানি যে আজকের সময় যুদ্ধের নয়। আমাদের মধ্যে বহুবার টেলিফোনে কথা হয়েছে যে গণতন্ত্র, কূটনীতি এবং আলোচনা এগুলিই এখন বিশ্বের জন্য প্রয়োজনীয়। আগামীদিনে আমরা কি করে শান্তির পথে এগিয়ে যেতে পারি আজ আমাদের মধ্যে তা নিয়ে আলোচনার সুযোগ হবে। আমারও আপনার দৃষ্টিভঙ্গী জানার এবং বোঝার সুযোগ হবে।
মাননীয়েষু,
ভারত এবং রাশিয়ার মধ্যে সম্পর্ক আরো অনেক গভীর হয়েছে। এই সম্পর্ককে আমরা অত্যন্ত মূল্য দিয়ে থাকি তার কারণ, আমরা প্রত্যক্ষ করেছি যে উভয় বন্ধু দেশ বিগত বহু বছর ধরে পরস্পর পরস্পরের পাশে থেকেছে এবং সারা বিশ্ব জানে রাশিয়ার সঙ্গে ভারতের সম্পর্ক কি এবং ভারতেরই বা রাশিয়ার সঙ্গে কি সম্পর্ক। ফলে সারা বিশ্ব এও জানে যে এই বন্ধুত্বকে ভাঙা যাবে না। ব্যক্তিগতভাবে বলতে গেলে আমাদের মধ্যে এই যাত্রা শুরু হয়েছে প্রায় একই সময়ে। ২০০১ সালে আপনার সঙ্গে আমার প্রথম সাক্ষাৎ। তখন আপনি সরকারের প্রধান হিসাবে কাজ করছেন এবং আমি কাজ করছি রাজ্য সরকারের প্রধান হিসাবে। গত ২২ বছর ধরে আমাদের এই বন্ধুত্ব উত্তরোত্তর বৃদ্ধি পেয়েছে। এই এলাকার উন্নতিতে, জনসাধারণের উন্নতির স্বার্থে আমরা নিরন্তর একত্রে কাজ করে চলেছি। আজ এস সি ও শিখর সম্মেলনে আপনি ভারতের প্রতি যে মনোভাব প্রকাশ করেছেন সেজন্য আমি আপনার প্রতি সবিশেষ কৃতজ্ঞতা জানাতে চাই।
মাননীয়েষু,
আমি আত্মবিশ্বাসী যে আমাদের দ্বিপাক্ষিক বৈঠক, আমাদের আলোচনা, আগামীদিনে চলার পথে আমাদের সম্পর্ককে আরও গভীরতা দেবে এবং সারা বিশ্বের আশা এবং প্রত্যাশা পূরণে তা সাহায্য করবে। আমাদের মধ্যে আজ এই আলোচনার সময় বের করার জন্য আমি পুনরায় আপনার প্রতি গভীর কৃতজ্ঞতা জানাচ্ছি।
(PG/AB/NS
কর্মী, জন-অভিযোগএবংপেনশনমন্ত্রক
মিশন কর্মযোগী
নয়াদিল্লি, ২৫ মার্চ ২০২১
সিভিল সার্ভিসের ক্ষেত্রে কর্মীদের দক্ষতা বৃদ্ধির জন্য নিম্নলিখিত প্রাতিষ্ঠানিক কাঠামোগুলি বিবেচনায় রেখে ২০২০ দোসরা ডিসেম্বর ‘ন্যাশনাল প্রোগ্রাম ফর সিভিল সার্ভিসেস ক্যাপাসিটি বিল্ডিং’  কর্মসূচিটি অনুমোদিত হয় :
১) প্রধানমন্ত্রীর মানবসম্পদ পরিষদ, ২) ক্যাবিনেট সচিব কো-অর্ডিনেশন ইউনিট, ৩) দক্ষতা বৃদ্ধি কমিশন, ৪) স্পেশাল পার্পাস ভেহিকল এবং ৫) প্রোগ্রাম ম্যানেজমেন্ট ইউনিট।
মিশন কর্মযোগীর কারিগরি ডিজিটাল শিক্ষণ প্ল্যাটফর্মটি প্রাথমিকভাবে চালু হয়েছে। এই প্ল্যাটফর্মের মাধ্যমে কেন্দ্র ও অন্যান্য প্রশিক্ষণ প্রতিষ্ঠানগুলি বিভিন্ন ধরনের প্রশিক্ষণ কোর্স আপলোড করছে। জাতীয় স্তরে গুরুত্বপূর্ণ ফ্ল্যাগশিপ কর্মসূচি ও প্রকল্পগুলি রূপায়ণের ক্ষেত্রে বিভিন্ন মন্ত্রক ও দপ্তরকে সংশ্লিষ্ট কর্মসূচি ও প্রকল্প সম্পর্কে ই-কন্টেন্ট বা ডিজিটাল পদ্ধতিতে প্রশিক্ষণের বিষয়বস্তু প্রণয়নের অনুরোধ করা হয়েছে। এই কর্মসূচি রূপায়ণের উদ্দেশ্য হ’ল সিভিল সার্ভিসের ক্ষেত্রে সংস্কার ও দক্ষতা বৃদ্ধিতে কৌশলগত দিশা-নির্দেশ; দক্ষতা বৃদ্ধির জন্য বার্ষিক পরিকল্পনা প্রণয়ন; প্রশিক্ষণ প্রতিষ্ঠানগুলির তত্ত্বাবধান ভূমিকা আরও জোরদার করা; সেরা শিক্ষণ উপযোগী বিষয়বস্তু প্রণয়ন করে ডিজিটাল পদ্ধতিতে শিক্ষণ ব্যবস্থা গড়ে তোলা; নাগরিক-কেন্দ্রিক পরিষেবার জন্য সুদক্ষ কর্মী বাহিনীর সংখ্যা বাড়ানো; প্রশিক্ষণের সঙ্গে যুক্ত ব্যক্তিদের জন্য ডেটা-ভিত্তিক সিদ্ধান্ত প্রণয়ন এবং প্রশাসনিক কাজকর্মে স্বচ্ছতা ও দায়বদ্ধতা বাড়ানো।
রাজ্যসভায় আজ এক প্রশ্নের লিখিত জবাবে এই তথ্য দেন কর্মী বিষয়ক, গণঅভিযোগ ও পেনশন প্রতিমন্ত্রী ডাঃ জিতেন্দ্র সিং। তিনি আরও বলেন, সরকার এনপিসিএসসিবি কর্মসূচি ছাড়াও জাতীয় ও রাজ্যস্তরে সমস্ত সরকারি আধিকারিকদের দক্ষতা বৃদ্ধির জন্য একটি বিশেষ প্রশিক্ষণ কর্মসূচি গ্রহণ করেছে। এছাড়াও, কেন্দ্রীয় প্রশিক্ষণ প্রতিষ্ঠানগুলির মাধ্যমে কর্মজীবনের মধ্যবর্তী পর্যায়ে থাকা সিভিল সার্ভেন্ট বা আমলাদের প্রশিক্ষণের জন্য তহবিল সংস্থান করা হচ্ছে।
প্রধানমন্ত্রীরদপ্তর
হোলি উপলক্ষে প্রধানমন্ত্রীর শুভেচ্ছাবার্তা
নতুন দিল্লি, ১৮ মার্চ, ২০২২
প্রধানমন্ত্রী শ্রী নরেন্দ্র মোদী হোলি উপলক্ষে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন;
“আপনাদের সবাইকে হোলির আন্তরিক শুভেচ্ছা। পারস্পরিক ভালবাসা, স্নেহ এবং সৌভ্রাতৃত্বের প্রতীক এই রঙের উৎসব, আপনাদের সবার জীবনে খুশির সব রঙ ছড়িয়ে দিক।”
CG/SD/SKD/
(
প্রতিরক্ষামন্ত্রক
এনসিসি-র মহা নির্দেশক নতুন দিল্লিতে মালদ্বীপের এনসিসি প্রধানের সঙ্গে সাক্ষাৎ করেছেন
নতুন দিল্লি ২২ জুন ২০২৩
জাতীয় সমর শিক্ষার্থী বাহিনীর মহা নির্দেশক লেফটেন্যান্ট জেনারেল গুরবীরপাল সিং আজ নতুন দিল্লিতে মালদ্বীপের সমর শিক্ষার্থী বাহিনীর মেরিন কোর অ্যান্ড কমান্ডিং অফিসার ব্রিগ্রেডিয়ার জেনারেল ওয়াইস ওয়াহেদের সঙ্গে সাক্ষাৎ করেন । তাঁদের এই বৈঠকে জেনারেল গুরবীরপাল সিং ভারতে জাতীয় সমর শিক্ষার্থী বাহিনীর ইতিহাস, ক্যাডেট এবং প্রশিক্ষকদের প্রশিক্ষণ এবং ভারত ও মালদ্বীপের মধ্যে যুব বিনিময় কর্মসূচির কথা সফররত মালদ্বীপের এনসিসি প্রধানকে জানান । মালদ্বীপের এনসিসি যে জাতীয় চ্যালেঞ্জের সম্মুখীন হচ্ছে, তা নিয়ে তাঁদের মধ্যে বিস্তারিত আলোচনা হয় । ভারত এ’ক্ষেত্রে মালদ্বীপকে সমস্তরকম সহযোগিতা এবং ভারতে এনসিসি-র ক্যাডেট ও প্রশিক্ষকদের প্রশিক্ষণে অংশ নিতে আমন্ত্রণ জানান ।
(দু’দেশের এই দুটি সংগঠনের মধ্যে সম্বন্ধকে আরও প্রসারিত করার পাশাপাশি সাংস্কৃতিক এবং ঐতিহাসিক ক্ষেত্রে যুব বিনিময় কর্মসূচি আরও বাড়ানোর ওপর জোর দেওয়া হয় ।
CG/AB/CS…. 22-06-2023………
স্বাস্থ্যওপরিবারকল্যাণমন্ত্রক
আত্মনির্ভর ভারতের দিকে দেশ এগিয়ে চলেছে
এক মাসের মধ্যে ২৩ লক্ষ পিপিই রপ্তানী করার ক্ষমতা অর্জন
রাজ্য ও কেন্দ্রশাসিত অঞ্চলগুলিকে ১.২৮ কোটির বেশী পি পিই সরবরাহ করল কেন্দ্র
নতুনদিল্লি, ১৪ই আগস্ট, ২০২০
কেন্দ্র কোভিড-১৯ এর জন্য পর্যায়ক্রমে সক্রিয় নানা ব্যবস্থা নেওয়ায়, রাজ্য ও কেন্দ্রশাসিত অঞ্চলগুলির বিরামহীন উদ্যোগের কারণে পরিস্থিতি আয়ত্ত্বের মধ্যে রয়েছে। এর সঙ্গে কেন্দ্রের স্বাস্থ্য পরিকাঠামোর উন্নতির প্রয়াসে নানা সিদ্ধান্ত নিয়মিত নেওয়া হয়েছে।
কোভিড-১৯ মহামারী শুরু হওয়ার সময় এর চিকিৎসার নানা ধরণের সামগ্রী, যেমন এন ৯৫ মাস্ক, পিপিই কিট, ভেন্টিলেটর চাহিদা অনুযায়ী পাওয়া যাচ্ছিল না। এই সব সামগ্রী প্রথমে দেশে তৈরি হত না। মহামারীর কারণে বিশ্বজুড়ে এর চাহিদা বাড়ায়, বিদেশেও এগুলি পাওয়া যাচ্ছিল না।
এর পর মহামারীর এই সঙ্কটে প্রয়োজনীয় চিকিৎসা সামগ্রী দেশেই তৈরি করার জন্য স্বাস্থ্য ও পরিবারকল্যান মন্ত্রক, বস্ত্র মন্ত্রক, ফার্মাসিউটিক্যাল মন্ত্রক, শিল্প ও অভ্যন্তরীণ বাণিজ্য দপ্তর, প্রতিরক্ষা গবেষণা ও উন্নয়ন সংস্থা সহ বেশ কিছু সংস্থা যৌথভাবে উদ্যোগী হয়। যার ফলে দেশে এই সব সামগ্রী উৎপাদনের ক্ষমতা বর্তমানে বিপুল পরিমাণে বৃদ্ধি পেয়েছে।
দেশে উৎপাদিত সামগ্রীর চাহিদা বৃদ্ধির জন্য বৈদেশিক বাণিজ্য দপ্তরের মহানির্দেশক ২৯শে জুন এক বিজ্ঞপ্তিতে ব্যক্তিগত সুরক্ষা সরঞ্জাম অর্থাৎ পিপিই বিদেশে রপ্তানীর অনুমতি দেয়। এর ফলে মার্কিন যুক্তরাষ্ট্র, বৃটেন, সংযুক্ত আরব আমীরশাহী, সেনেগাল ও স্লোভানিয়ায় জুলাই মাসে ২৩ লক্ষ পিপিই রপ্তানী করা হয়। এই ভাবে ভারত পিপিই রপ্তানীকারক দেশ হিসেবে নিজেকে প্রতিষ্ঠিত করেছে।
এর মাধ্যমে আত্মনির্ভর ভারত ও মেক ইন ইন্ডিয়া প্রয়াস শক্তিশালী হচ্ছে। যার ফলশ্রুতিতে যে সব সামগ্রী কেন্দ্র সরবরাহ করছে, সেগুলি দেশেই তৈরি করা হচ্ছে। রাজ্য, কেন্দ্রশাসিত অঞ্চল ও কেন্দ্রীয় সংস্থাগুলিকে ১১ই মার্চ থেকে কেন্দ্র বিনামূল্যে এন-৯৫মাস্ক, পিপিই কিট, ভেন্টিলেটর সরবরাহ করেছে। রাজ্যগুলিও তাঁদের প্রয়োজন মত এই সব সামগ্রী সরাসরি সংগ্রহ করেছে। মার্চ থেকে আগস্টের মধ্যে দেশে তৈরি ১কোটি ৪০ লক্ষ পিপিই তারা কিনেছে আর কেন্দ্রও বিনামূল্যে দিয়েছে ১কোটি ২৮ লক্ষ পিপিই।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
প্রধানমন্ত্রীরদপ্তর
প্রধানমন্ত্রী ফ্ল্যাগ ডে-তে সেনাবাহিনীর প্রতি কৃতজ্ঞতা প্রকাশ করলেন
নয়াদিল্লি, ০৭ ডিসেম্বর, ২০২০
প্রধানমন্ত্রী শ্রী নরেন্দ্র মোদী ফ্ল্যাগ ডে বা পতাকা দিবস উপলক্ষে সেনাবাহিনীর প্রতি কৃতজ্ঞতা প্রকাশ করেছেন। এক ট্যুইটে প্রধানমন্ত্রী বলেছেন, “সেনাবাহিনীর পতাকা দিবস এমন একটি দিন, যখন সেনাকর্মী ও তাঁদের পরিবারের প্রতি কৃতজ্ঞতা প্রকাশ করা হয়। ভারত সেনাবাহিনীর বীরত্বপূর্ণ সেবা ও নিঃস্বার্থ ত্যাগের জন্য গর্বিত।
সেনাবাহিনীর কল্যাণে আমরা আমাদের কর্তব্য পালন করি। আমাদের এই সৌজন্যবোধ সাহসী সেনানী ও তাঁদের পরিবারকে আরও উৎসাহিত করবে”।
জাহাজচলাচলমন্ত্রক
সমুদ্রপথে পরিবহণে কার্বন নিঃসরণ
নয়াদিল্লি, ২৫ মার্চ, ২০২২
সার্বিকভাবে পরিবহণ ক্ষেত্রে গ্রিন হাউজ গ্যাস নির্গমনের মাত্র ১ শতাংশ সমুদ্রপথে পরিবহণের কারণে হয়ে থাকে। অবশ্য এই তথ্যে সামরিক অভিযান সংক্রান্ত কার্বন নিঃসরণের হিসাব নেই। বর্তমানে কার্বন নিঃসরণ কমানোর জন্য দক্ষভাবে জ্বালানির ব্যবহার এবং আরও পরিবেশ-বান্ধব পদ্ধতিতে পরিবহণের ওপর গুরুত্ব দেওয়া হচ্ছে। এক্ষেত্রে পরিবেশ-বান্ধব বন্দর নির্মাণ করা হচ্ছে যেখানে টার্মিনালগুলিকে নতুন আঙ্গিকে গড়ে তোলা হচ্ছে, বন্দরের পরিচালন পদ্ধতি এবং নজরদারির ক্ষেত্রে পরিবেশ-বান্ধব বিভিন্ন উদ্যোগ নেওয়া হয়েছে। বন্দরে নানা কাজে ব্যবহৃত জল সমুদ্রে পাঠানোর আগে তা পরিশোধন করা হচ্ছে। পাশাপাশি, বন্দর এলাকায় বিপুল পরিমাণে বনসৃজন করার উদ্যোগ নেওয়া হয়েছে।
বন্দর চত্বরে পুনর্নবীকরণযোগ্য জ্বালানি ব্যবহারের জন্য সৌরশক্তিচালিত বিদ্যুৎ ব্যবস্থা গড়ে তোলা হচ্ছে। এছাড়াও, ছাদে সোলার প্যানেল বসানো, বায়ুশক্তিকে কাজে লাগিয়ে বিদ্যুৎ উৎপাদনের ওপর অতিরিক্ত গুরুত্ব দেওয়া হচ্ছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোয়াল।
CG/CB/DM/
(Visitor Counter : 113
শিল্পওবাণিজ্যমন্ত্রক
শ্রী পীযূষ গোয়েল ঘূর্ণিঝড় জাওয়াদের মোকাবিলায় প্রস্তুতি পর্যালোচনা করেছেন
নয়াদিল্লি, ০৪ ডিসেম্বর, ২০২১
শ্রী পীযূষ গোয়েল আজ ঘূর্ণিঝড় জাওয়াদের মোকাবিলায় প্রস্তুতি পর্যালোচনা করেছেন।
প্রধানমন্ত্রী শ্রী নরেন্দ্র মোদীর নির্দেশে ইতিমধ্যেই এই দুর্যোগ মোকাবিলায় প্রস্তুতি নেওয়া হয়েছে এবং যথাযথ ব্যবস্থা গ্রহণ করা হচ্ছে। প্রধানমন্ত্রী ব্যক্তিগতভাবে দুর্যোগ মোকাবিলায় প্রস্তুতি পর্যালোচনা করেছেন। জীবন বাঁচাতে এবং সম্পত্তির ন্যূনতম ক্ষতি নিশ্চিত করার জন্য সংশ্লিষ্ট রাজ্য সরকার ও অন্যান্য অংশীদারদের সঙ্গে বিভিন্ন মন্ত্রককে কাজ করার নির্দেশ দিয়েছেন তিনি ।
এই প্রয়াসের সঙ্গে সামঞ্জস্য বজায় রেখে বাণিজ্য ও শিল্প, উপভোক্তা বিষয়ক, খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল আজ ভিডিও কনফারেন্সের মাধ্যমে অন্ধ্রপ্রদেশ, ওডিশা ও পশ্চিমবঙ্গ সরকারের গৃহীত ব্যবস্থাপনা ও প্রস্তুতির বিষয়ে পর্যালোচনা করেছেন। এই পর্যালোচনা বৈঠকে সংশ্লিষ্ট রাজ্যের মুখ্য সচিবরা উপস্থিত ছিলেন। পাশাপাশি, বণিকসভা সিআইআই, ফিকি, অ্যাসোচেমের প্রতিনিধিরাও উপস্থিত ছিলেন।
এদিন কেন্দ্রীয় মন্ত্রী সংশ্লিষ্ট রাজ্য সরকারের প্রস্তুতির বিষয় খতিয়ে দেখেন। তিনি সংশ্লিষ্ট মন্ত্রক, রাজ্য সরকার, শিল্প সংস্থা ও অন্যান্য সংস্থার গৃহীত পদক্ষেপের বিষয়ে খোঁজ-খবর নেন। ঘূর্ণিঝড় মোকাবিলার জন্য সকলকে একযোগে কাজ করারও পরামর্শ দেন তিনি। এই প্রাকৃতিক দুর্যোগ মোকাবিলার জন্য একটি কর্মপরিকল্পনা তৈরির প্রয়োজনীয়তার ওপরও জোর দেন শ্রী গোয়েল।
কেন্দ্রীয় মন্ত্রী জানান, দুর্যোগ মোকাবিলা এবং ক্ষতিগ্রস্তদের জীবন-জীবিকা রক্ষার জন্য সরকারি-বেসরকারি অংশীদারিত্বের প্রয়োজন। ঘূর্ণিঝড়ের প্রভাব মোকাবিলায় ব্যাঙ্কিং ও বিমা ক্ষেত্রকে প্রস্তুতি নেওয়ারও আহ্বান জানান তিনি।
ভারতীয় আবহাওয়া দপ্তর সূত্রের খবর, বঙ্গোপসাগরের ওপর সৃষ্ট ঘণিভূত নিম্নচাপ ঘূর্ণিঝড় জাওয়াদে পরিণত হবে এবং আজ বিকেলের দিকে উত্তর অন্ধ্রপ্রদেশ – ওডিশা উপকূলে পৌঁছবে বলে আশা করা যাচ্ছে। এই সময়ে বাতাসের গতিবেগ প্রতি ঘণ্টায় ১০০ কিলোমিটার থাকবে বলে আবহাওয়া দপ্তর জানিয়েছে।
CG/SS/SB
(Visitor Counter : 97
অর্থমন্ত্রক
৫টি রাজ্যকে সংস্কারমূলক লক্ষ্যপূরণে অতিরিক্ত ৯,৯১৩ কোটি টাকা ঋণ সংগ্রহে অনুমতি
নতুন দিল্লি, ২০ই সেপ্টেম্বর, ২০২০
অর্থমন্ত্রকের ব্যয় বরাদ্দ বিষয়ক মন্ত্রক, খোলা বাজার থেকে ৫টি রাজ্যকে ৯,৯১৩ কোটি টাকার অতিরিক্ত আর্থিক সহায় সম্পদ সংগ্রহের অনুমতি দিয়েছে। এই ৫টি রাজ্য হল, অন্ধ্রপ্রদেশ, তেলেঙ্গানা, গোয়া, কর্ণাটক এবং ত্রিপুরা। এক দেশ, এক রেশনকার্ড ব্যবস্থা রূপায়নের ক্ষেত্রে সংস্কারমূলক পদক্ষেপগুলি সফলভাবে পূরণ করার পর এই ৫টি রাজ্যকে খোলা বাজার থেকে অতিরিক্ত ঋণ সংগ্রহের অনুমতি দেওয়া হয়েছে। কেন্দ্রীয় সরকারের পক্ষ থেকে ঐ ৫টি রাজ্যকে অতিরিক্ত ঋণ সংগ্রহের অনুমতি সংক্রান্ত বিষদ পরিসংখ্যান নিম্নরূপঃ-
অন্ধ্রপ্রদেশ – ২,৫২৫ কোটি টাকা।
তেলেঙ্গানা – ২৫০৮ কোটি টাকা
কর্ণাটক – ৪৫০৯ কোটি টাকা।
গোয়া – ২২৩ কোটি টাকা।
ত্রিপুরা – ১৪৮ কোটি টাকা।
অপ্রত্যাশিত কোভিড – ১৯ মহামারীর প্রেক্ষিতে কেন্দ্রীয় সরকার, গত মে মাসে ২০২০ – ২১ অর্থবর্ষের জন্য মোট রাজ্য অভ্যন্তরীণ উৎপাদনের সর্বাধিক ২ শতাংশ পর্যন্ত অতিরিক্ত ঋণ সংগ্রহের অনুমতি দেয়। এর ফলে রাজ্যগুলির কাছে ৪ লক্ষ ২৭,৩০২ কোটি টাকার আর্থিক সংস্থান হবে। খোলা বাজার থেকে ঋণ সংগ্রহের ১ শতাংশ নিম্নলিখিত ৪টি রাজ্যস্তরীয় সংস্কারমূলক ক্ষেত্রে ব্যবহার করা যাবেঃ-
• এক দেশ, এক রেশনকার্ড ব্যবস্থার রূপায়ণ;
• সহজে ব্যবসা বাণিজ্যের অনুকূল বাতাবরণ গড়ে তুলতে সংস্কার;
• শহরাঞ্চলীয় স্থানীয় স্বশাসিত প্রশাসন / এসংক্রান্ত ইউটিলিটি, বা কর্মপরিকল্পনার ক্ষেত্রে সংস্কার এবং
• বিদ্যুৎ ক্ষেত্রে সংস্কার।
রাজ্যগুলিকে অতিরিক্ত ঋণ গ্রহণের অবশিষ্ট ১ শতাংশ ২টি কিস্তিতে মেটানো হবে। প্রথম কিস্তিতে অবিলম্বে ০.৫০ শতাংশ করে এবং দ্বিতীয় কিস্তিতে উপরোক্ত ঐ ৪টি সংস্কারমূলক ক্ষেত্রের অন্তত তিনটি রূপায়ণের উদ্যোগবাবদ দেওয়া হবে। কেন্দ্রীয় সরকার ইতিমধ্যে রাজ্যগুলিকে অতিরিক্ত ঋণ গ্রহণের সীমার মধ্যে প্রথম কিস্তি বাবদ ০.৫০ শতাংশ গত জুন মাসেই খোলা বাজার থেকে সংগ্রহের অনুমতি দিয়েছে। এর ফলে রাজ্যগুলির কাছে সংস্কারমূলক লক্ষ্যপূরণে অতিরিক্ত ১ লক্ষ ৬৮৩০ কোটি টাকার সংস্থান হবে।
CG/BD/SFS
(Visitor Counter : 171
ক্রেতা, খাদ্যএবংগণবন্টনমন্ত্রক
জাতীয় খাদ্য নিরাপত্তা আইন
নয়াদিল্লি, ২ জুলাই, ২০১৯
পয়লা জুনের হিসাব অনুযায়ী, ৭৪১.৪১ লক্ষ টন খাদ্যশস্য বর্তমানে কেন্দ্রীয় ভাণ্ডারে সঞ্চিত রয়েছে। এর মধ্যে চালের পরিমাণ ২৭৫.৪১ লক্ষ টন এবং গমের পরিমাণ ৪৬৫.৬ লক্ষ টন।
২০১৩-র জুলাই মাসে কেন্দ্রীয় সরকার জাতীয় খাদ্য নিরাপত্তা আইন বলবৎ করে। এর ফলে, মোট জনসংখ্যার ৬৭ শতাংশ বিপুল পরিমাণে ভর্তুকিযুক্ত খাদ্যশস্য পেয়ে থাকেন। এদের মধ্যে গ্রামীণ এলাকার ৭৫ শতাংশ এবং শহরের ৫০ শতাংশ মানুষ এই আইনের সুবিধা পান। অন্ত্যোদয় অন্ন যোজনার আওতায় চিহ্নিত পরিবারের প্রত্যেক সদস্য মাসে ৫ কেজি খাদ্যশস্য পেয়ে থাকেন। প্রতিটি পরিবারের ক্ষেত্রে এই পরিমাণ প্রতি মাসে ৩৫ কেজি। এর আওতায় ডাল জাতীয় শস্য ১ টাকা কেজি দরে, গম ২ টাকা কেজি দরে এবং চাল ৩ টাকা কেজি দরে পরিবারগুলি পেয়ে থাকে। বর্তমানে দেশের ৩৬টি জেলায় ৮১ কোটি ৩৫ লক্ষ মানুষ এই আইনের আওতায় সুবিধা পেয়ে থাকেন। জাতীয় খাদ্য নিরাপত্তা আইন এবং অন্যান্য কল্যাণমূলক প্রকল্পে বর্তমানে বার্ষিক ৬১০ লক্ষ মেট্রিক টন খাদ্যশস্য বরাদ্দ করা হয়।
২০১৩ সালের জুন মাসে চিনির ভর্তুকি প্রকল্প চালু হয় যার মাধ্যমে অন্ত্যোদয় অন্ন যোজনার সুবিধাভোগীরা সহ দারিদ্রসীমার নিচে থাকা নাগরিকরা স্বল্প মূল্যে চিনি পেয়ে থাকেন। উত্তর-পূর্বাঞ্চলীয় রাজ্য, বিশেষ সুবিধাভোগী রাজ্য, পার্বত্য রাজ্য এবং দ্বীপাঞ্চলে থাকা জনগণ এই সুবিধা পান। কেন্দ্রীয় সরকার অন্ত্যোদয় অন্ন যোজনার সুবিধাভোগী পরিবারগুলিকে মাসে প্রতি কেজি চিনির জন্য ১৮.৫০ টাকা ভর্তুকিবাবদ ফেরত দেয়।
লোকসভায় এক প্রশ্নের লিখিত জবাবে এই তথ্য জানিয়েছেন উপভোক্তা বিষয়ক, খাদ্য ও গণ-বন্টন দপ্তরের প্রতিমন্ত্রী শ্রী দাঁভে রাওসাহেব দাদারাও।
CG/CB/DM
(Visitor Counter : 125
প্রধানমন্ত্রীরদপ্তর
সর্বানন্দ সোনওয়াল এবং ডঃ লে মুরুগান রাজ্যসভায় নির্বাচিত হওয়ায় প্রধানমন্ত্রী অভিনন্দন জানিয়েছেন
নয়াদিল্লি, ২৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী তাঁর মন্ত্রিসভার সদস্য শ্রী সর্বানন্দ সোনওয়াল আসাম থেকে এবং ডঃ এল মুরুগান মধ্যপ্রদেশ থেকে রাজ্যসভার সদস্য হিসাবে নির্বাচিত হওয়ায় অভিনন্দন জানিয়েছন। এক ট্যুইটে প্রধানমন্ত্রী বলেছেন, “আমার মন্ত্রিসভার সদস্য শ্রী @সর্বানন্দসোনওয়ালজী আসাম থেকে এবং @মুরুগানজীকে মধ্যপ্রদেশ থেকে রাজ্যসভায় নির্বাচিত হওয়ার জন্য অভিনন্দন। আমি বিশ্বাস করি যে, তাঁরা সংশোধনীয় কর্মকান্ডকে আরও সমৃদ্ধশালী করে তুলবেন এবং জনগণের স্বার্থে আমাদের এজেন্ডাকে এগিয়ে নিয়ে যাবেন”।
CG/SS/SB
(
প্রধানমন্ত্রীরদপ্তর
প্রধানমন্ত্রী আগামীকাল  ছত্তিশগড় সফর করবেন
প্রধানমন্ত্রী শ্রী নরেন্দ্র মোদী আগামীকাল বৃহস্পতিবার  ছত্তিশগড় সফরে যাচ্ছেন।
ভিলাই ইস্পাত কারখানার আধুনিকীকরণ ও সম্প্রসারণের পর সেটি তিনি জাতির উদ্দেশে উৎসর্গ করবেন। এই ইস্পাত কারখানার আধুনিকীকরণ প্রক্রিয়ার মধ্যে রয়েছে - উৎপাদনশীলতা বৃদ্ধি, পণ্যের গুণমান, কম খরচে পণ্য উৎপাদন, বিদ্যুৎ বা শক্তি সাশ্রয় ও পরিবেশগত সুরক্ষার স্বার্থে একাধিক আধুনিক প্রযুক্তির ব্যবহার ইত্যাদি।
ঐ একই অনুষ্ঠানে প্রধানমন্ত্রী শ্রী মোদী আইআইটি ভিলাই-এর স্থায়ী ক্যাম্পাসের ভিত্তিপ্রস্তর স্থাপন করবেন। এর পাশাপাশি, তিনি ভারতনেট-এর দ্বিতীয় পর্যায়ের কাজ শুরু উপলক্ষে একটি ফলকের আবরণ উন্মোচন করবেন। ভূগর্ভস্থ অপটিক্যাল ফাইবার নেটওয়ার্কের মাধ্যমে গ্রাম পঞ্চায়েতগুলির মধ্যে সংযোগ গড়ে তুলতে ভারতনেট প্রকল্প চালু হয়েছে।
প্রধানমন্ত্রী ছত্তিশগড় সফরকালে জগদলপুর ও রাইপুরের মধ্যে বিমান পরিষেবার সূচনা করবেন। এছাড়াও তিনি বিভিন্ন সরকারি প্রকল্পের সুবিধাভোগীদের ল্যাপটপ, শংসাপত্র, চেক প্রভৃতি বিতরণ করবেন। এই উপলক্ষে তিনি এক জনসমাবেশেও ভাষণ দেবেন।
ভিলাই-এ পৌঁছনোর আগে প্রধানমন্ত্রী নয়া রাইপুর স্মার্টসিটি সফর করবেন। সেখানে তিনি এই স্মার্ট শহরের ইন্টিগ্রেটেড কমান্ড ও কন্ট্রোল সেন্টারের উদ্বোধন করবেন।
(Visitor Counter : 52
বিজ্ঞানওপ্রযুক্তিমন্ত্রক
ভারতে সার্স-কোভ-২ এর ডেল্টা ভেরিয়েন্টের বিরুদ্ধে কোভিশিল্ড টিকার কার্যকারিতা
নতুন দিল্লি,৩০ নভেম্বর, ২০২১
বিশ্ব স্বাস্থ্য সংস্থা -এর পরিসংখ্যান অনুসারে বিশ্বব্যাপী ২০ কোটিরও বেশি মানুষ সার্স-কোভ-২তে আক্রান্ত হয়েছেন এবং এর ফলে ৫০ লক্ষের বেশি মৃত্যু হয়েছে। তবে সার্স-কোভ-২ ভাইরাসের মিউট্যান্ট ভেরিয়েন্ট বৃদ্ধির ফলে টিকার কার্যকারিতা নিয়ে উদ্বেগের কারণ হয়ে দাঁড়িয়েছে।এই সময়ে ভারতে ডেল্টা  ভেরিয়েন্টের স্ট্রেন দেখা দিয়েছে। ভারতে টিকাকরণ কর্মসূচির আওতায় মূলত কোভিশিল্ড টিকা বেশি দেওয়া হয়েছে।
ট্রান্সলেশনাল হেলথ সায়েন্স অ্যান্ড টেকনোলজি ইনস্টিটিউট এর নেতৃত্বে বিভিন্ন প্রতিষ্ঠানের সদস্যদের নিয়ে গঠিত ভারতীয় গবেষকদের একটি দল দেশে এপ্রিল এবং মে মাসের মধ্যে সার্স-কোভ-২ সংক্রমণ বৃদ্ধির সময় কোভিশিল্ড টিকা প্রয়োগে বাস্তব ভিত্তিক কার্যকারিতা মূল্যায়ন করেছে।
"দ্য ল্যানসেট সংক্রামক রোগ" জার্নালে প্রকাশিত গবেষণায় সার্স-কোভ-২ সংক্রমণে আক্রান্ত ২৩৭৯টি ঘটনা এবং সংক্রমণ নিয়ন্ত্রিত ১৯৮১ টি ঘটনার মধ্যে তুলনা করা হয়েছে।দেখা গেছে কোভিশিল্ড টিকার দুটি ডোজ নেওয়া ব্যক্তিদের মধ্যে সার্স-কোভ-২ সংক্রমণের বিরুদ্ধে টিকার কার্যকারিতা ৬৩ শতাংশ। মাঝারি থেকে গুরুতর রোগের বিরুদ্ধে দুটি ডোজ নেওয়া টিকার কার্যকারিতা ৮১% এ অনেক বেশি । এই গবেষণাটি বিশ্বে টিকার কার্যকারিতা এবং ইমিউনোলজিক্যাল বিষয়ের উপর তথ্য প্রদান করেছে, যা পরবর্তীতে নীত নির্দেশিকা তৈরিতে সাহায্য করবে।
CG/SS
(Visitor Counter : 234
পেট্রোলিয়ামওপ্রাকৃতিকগ্যাসমন্ত্রক
৪০৬টি জেলায় পাইপ বাহিত প্রাকৃতিক গ্যাস সরবরাহ
নয়াদিল্লি, ১৮ জুলাই, ২০১৯
পেট্রোলিয়াম এবং প্রাকৃতিক গ্যাস নিয়ন্ত্রক বোর্ড ভৌগলিক এলাকার  ভিত্তিতে নগর গ্যাস বন্টন  ব্যবস্হাপনার উন্নয়নের দায়িত্বে রয়েছে। এই বোর্ড ২৭টি রাজ্য ও কেন্দ্রশাসিত অঞ্চলের ৪০৬টি জেলার ২২৮টি ভৌগলিক এলাকায় দশম নগর গ্যাস বন্টন সংক্রান্ত নিলামের বিষয়টি অনুমোদন করেছে।
এই নিলামের মধ্যে পশ্চিমবঙ্গে যে এলাকাগুলি রয়েছে সেগুলি হল, কলকাতা পৌরসংস্হা এবং তার সংলগ্ন জেলা, দার্জিলিং, জলপাইগুড়ি, উত্তর দিনাজপুর। এছাড়াও হুগলী, হাওড়া, নদীয়া, উত্তর ও দক্ষিণ ২৪ পরগণা জেলাও রয়েছে। এই জেলাগুলির যে জায়গা আগে থেকেই নিলামের জন্য চিহ্নিত হয়েছে সেই এলাকাগুলি ছাড়া বাকি জায়গায় এই নগর গ্যাস বন্টন নিলাম হবে।
রাজ্যভায় গতকাল এক লিখিত প্রশ্নের জবাবে এই তথ্য জানান প্রাকৃতিক গ্যাস ও পেট্রোলিয়াম মন্ত্রী ধর্মেন্দ্র প্রধান।
CG/SS/NS
(Visitor Counter : 61